CELEX: 62008CN0252
Language: el
Date: 2008-06-12 00:00:00
Title: Υπόθεση C-252/08: Προσφυγή της 12ης Ιουνίου 2008 — Επιτροπή των Ευρωπαϊκών Κοινοτήτων κατά Δημοκρατίας της Μάλτας

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/15
            
         Προσφυγή της 12ης Ιουνίου 2008 — Επιτροπή των Ευρωπαϊκών Κοινοτήτων κατά Δημοκρατίας της Μάλτας
   (Υπόθεση C-252/08)
   (2008/C 197/26)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: L. Flynn και A. Alcover San Pedro)
   
      Καθής: Δημοκρατία της Μάλτας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Μάλτας, μη εφαρμόζοντας ορθώς την οδηγία 2001/80/ΕΚ (1) του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων (ΕΕ 2001 L 309, σ. 1) (στο εξής: οδηγία), όσον αφορά τη λειτουργία της υπαχθείσας στην πρώτη φάση ατμοηλεκτρικής μονάδας του σταθμού παραγωγής ενέργειας της Delimara και τη λειτουργία του σταθμού παραγωγής ενέργειας στη Marsa, παρέβη τις υποχρεώσεις που υπέχει από το άρθρο 4, παράγραφος 1, της οδηγίας σε συνδυασμό με τα παραρτήματά της IV, μέρος A, VI, μέρος A, και VII, μέρος A, και από το άρθρο 12 σε συνδυασμό με το παράρτημα VIII, μέρος A, παράγραφος 2, της οδηγίας αυτής
            
         
               —
            
            
               να καταδικάσει τη Δημοκρατία της Μάλτας στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή ισχυρίζεται ότι η υπαχθείσα στην πρώτη φάση ατμοηλεκτρική μονάδα του σταθμού παραγωγής ενέργειας της Delimara υπερβαίνει κατά τη λειτουργία της τα όρια εκπομπών που καθορίσθηκαν με την οδηγία όσον αφορά τις εκπομπές διοξειδίου του θείου, οξειδίων του αζώτου και κονιορτού.
   Η Επιτροπή ισχυρίζεται επίσης ότι, όσον αφορά τόσο την υπαχθείσα στην πρώτη φάση ατμοηλεκτρική μονάδα του σταθμού παραγωγής ενέργειας της Delimara όσο και τον σταθμό παραγωγής ενέργειας στη Marsa, η Δημοκρατία της Μάλτας παρέβη την υποχρέωσή της για συνεχή μέτρηση των συγκεντρώσεων διοξειδίου του θείου, οξειδίων του αζώτου και κονιορτού, υποχρέωση την οποία υπέχει από το άρθρο 12 και το παράρτημα VIII, μέρος Α, παράγραφος 2, της οδηγίας αυτής.
   
      (1)  ΕΕ L 309 της 27.11.2001, σ. 1.